देरफुनाय सेंग्रा सिख्लानि बायलुं गोसोजों माइनावनि फिसाफ्रा माब्लाबा मोननाय मोनैखौ लानानै आब्रा फेसन खालामब्लाबो बिमाखौ मोदायजोबादि मानिनानै सोलिफिननाङोमोन। बिमानि बोसोनखौ मानिनानै बिमानि दानबान्थाजों थोब्ले-माब्ले फरायनानै दावगानो हाबाय। गाबोन अखा नायब्लानो गोगोमआ साख्रियाव जइन खालामनो मुमबाइयाव रावना होसिगोन। बिनानावआबो फरायनायाव मोजांखा। बिहाबो सानसे-बेलासे बिमाबादि गावनि आथिङाव गसंनो हानाय, खैदां खैफोदखौ सौसिनो हानाय गुनआ दंखायो।